Diari Oficial de la Generalitat Valenciana


Sumari del DOGV 7950, del 03-01-2017 (2016/9658)

Notificació de la sentència dictada en el procediment de divorci contenciós número 1144/2015.
---------------------------------------------------------------------------------------------

### Dades del document

Número de DOGV
:   7950

Data del DOGV
:   03-01-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2016/9658


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el procediment de divorci contenciós número 1144/2015. [2016/9658]  
Procediment: divorci contenciós 001144/2015-L.  
De: Catalina Elena Mitroi.  
Procuradora: María Enriqueta Seller Roca de Togores.  
Contra: Ion Marian Mitroi.  
Procurador/a: -  
Lletrat de l'Administració de justícia: Francisco Javier García Navarro.  
Jutjat de Primera Instància número 6 d'Elx  
Judici: divorci contenciós 001144/2015  
Part demandant: Catalina Elena Mitroi.  
Part demandada: Ion Marian Mitroi.  
Sobre: divorcis no consensuats.  
En el judici a què es fa referència s'ha dictat la sentència, de data 22 de novembre de 2016, que té la dispositiva que, literalment, és com segueix:  
  
«Dispositiva  
Dispose la dissolució per divorci del matrimoni format per Catalina Elena Mitroi i Ion Marian Mitroi contret el 14 de maig de 2011 a la localitat de Vinju Mare, departament de Meheddinti (Romania), amb els efectes que li són propis i, en especial:  
1. Els cònjuges podran viure separats, queden revocats els consentiments i poders que els cònjuges s'hagueren atorgat entre si, i cessa la possibilitat de vincular béns privatius de l'altre cònjuge en l'exercici de la potestat domèstica.  
2. Tot això sense fer una especial imposició de les costes causades.  
Una vegada siga ferma aquesta sentència, remeteu-ne un testimoniatge al registre civil corresponent al lloc de celebració del matrimoni perquè es realitze l'oportuna anotació marginal.  
Notifiqueu aquesta resolució a les parts i feu-los saber que aquesta no és ferma i que hi pot interposar un recurs d'apel·lació, mitjançant la presentació d'un escrit de preparació del recurs davant d'aquest tribunal dins del termini de 20 dies hàbils comptador des de l'endemà que es notifique, en què l'apel·lant ha d'exposar les al·legacions en què basa la impugnació, a més d'esmentar la resolució objecte d'apel·lació i els pronunciaments que impugna (art. 458 LECn). D'acord amb la disposició addicional 15a de la Llei orgànica del poder judicial (LO 1/2009, que modifica la LO 6/1985), la part que interpose un recurs contra aquesta resolució, com a requisit indispensable per a tramitar-lo, haurà de constituir un dipòsit de 50 euros en el compte de dipòsits i consignacions d'aquest jutjat. Són eximits de la constitució del dipòsit per a recórrer aquells que tinguen reconegut el dret d'assistència jurídica gratuïta (DA 15a LO 6/1985, d'1 de juliol, del Poder Judicial).  
  
Incloeu l'original d'aquesta resolució en el llibre de sentències, i deixeu-ne un testimoniatge en les actuacions.  
Aquesta és la meua sentència que, jutjant d'acord amb el dret, pronuncie, mane i firme.  
Publicació. L'estenc jo, el lletrat de l'Administració de Justícia, per a fer constar que seguidament es fa pública la sentència dictada, mitjançant la notificació a les parts. En done fe.»  
Atés que es desconeix el domicili o la residència actuals de la part demandada, de conformitat amb el que disposen els articles 156.4 i 164 de la Llei 1/2000, d'enjudiciament civil, s'ha ordenat la publicació d'aquest edicte en el Diari Oficial de la Generalitat Valenciana, per a portar a efecte la diligència de notificació de sentència a Ion Marian Mitroi.  
  
Elx, 25 de novembre de 2016.- El lletrat de l'Administració de justícia: Francisco Javier García Navarro.